भारत सहित 19 देशों को मदद में कटौती करेगा ईयू  
यूरोपीय संघ ने चीन, भारत और ब्राजील सहित 19 उभरते देशों के लिए 2014 से वित्तीय मदद में कटौती करने का निर्णय किया है।
यूरोपीय संघ ने चीन, भारत और ब्राजील सहित 19 उभरते देशों के लिए 2014 से वित्तीय मदद में कटौती करने का निर्णय किया है। यह जानकारी यूरोपीय संघ के विकास आयुक्त एंड्रिस पिएबाल्ग्स ने बुधवार को दी।  लेकिन, राहत एजेन्सियों ने इस पर यह कहते हुए आपत्ति की है कि उभरते देशों के निष्पादन के मजबूत आंकड़ों से आबादी में गरीबी बनी रह सकती है।  आयुक्त ने कहा कि उभरते देशों के साथ हमारे संबंध में बदलाव लाने के लिए और 2014 व 2020 के बीच सबसे निर्धन देशों को सहायता पर ध्यान केन्द्रित करने के लिए यह निर्णय किया गया है।  सत्ताइस देशों का यूरोपीय संघ दुनिया का सबसे बड़ा दानदाता है और विश्व सहायता में इसका योगदान 50 प्रतिशत है। यूरोपीय संघ ने पिछले साल 72 अरब डॉलर की सहायता दी।